মোহাম্মদপুর থানা

মোহাম্মদপুর বাংলাদেশের ঢাকা জেলার একটি থানা ।​ প্রথমে মোহাম্মদপুর আবাসিক এলাকা হিসেবে গড়ে উঠেছিল, পরবর্তীতে বাণিজ্যিক জায়গাও গড়ে উঠেছে। ইতিহাস ১৯৭৬ সালের ২ ফেব্রুয়ারি মোহাম্মদপুর থানা গঠিত হয়। ১৯৭১ সালের মুক্তিযুদ্ধের সময় পাকবাহিনী ও তাদের সহযোগী রাজাকার, আলবদররা বুদ্ধিজীবীসহ বহু নিরীহ লোককে রায়ের বাজার এলাকায় ধরে এনে নির্মমভাবে হত্যা করত। ভূগোল মোহাম্মদপুরের অবস্থান ২৩.৭৫৪২ ডিগ্রি উত্তর এবং ৯০.৩৬২৫ ডিগ্রি পূর্ব। এর উত্তরে আদাবর থানা, দক্ষিণে ধানমন্ডি থানা ও হাজারীবাগ থানা, পূর্বে শেরে বাংলা নগর থানা এবং পশ্চিমে কেরানীগঞ্জ উপজেলা। এর আয়তন ৮.২৩ বর্গ কিলোমিটার। জনপরিসংখ্যান মোহাম্মদপুর ঢাকা শহরের একটি দ্রুত বর্ধণশীল জনবহুল এলাকা। ২০০১ সালের আদমশুমারী অনুযায়ী মোহাম্মদপুরের মোট জনসংখ্যা ৪,৫৬,০৫৮ জন। এর মধ্যে পুরুষ ৫৪.৯৫% এবং মহিলা ৪৫.০৫%. মোহাম্মদপুরের গড় শিক্ষার হার ৬৩.৭০%; পুরুষদের মধ্যে শিক্ষার হার ৬৮.৬৬% এবং মহিলাদের মধ্যে শিক্ষার হার ৫৭.৫৭%। এ এলাকায় পরিবার প্রতি গড় সদস্য সংখ্যা ৫ জন। ২০২২ সালের বাংলাদেশের আদমশুমারি অনুসারে , মোহাম্মদপুর থানায় ১,৪২,৮৬৪টি পরিবার এবং ৫,২৭,৭৮৯ জন জনসংখ্যা ছিল। জনসংখ্যার ৭.৩৩% এর বয়স ছিল ৫ বছরের কম। মোহাম্মদপুরের সাক্ষরতার হার (৭ বছর এবং তার বেশি বয়সীদের জন্য) ছিল ৮৪.২৫%: পুরুষদের জন্য ৮৫.৪৮% এবং মহিলাদের জন্য ৮২.৭০%, এবং লিঙ্গ অনুপাত ছিল প্রতি ১০০ জন মহিলার জন্য ১২২.৫৯ জন পুরুষ। দর্শনীয় স্থান আসাদ গেট আসাদ গেট দেশের মুক্তিযুদ্ধের একটি স্মৃতিস্তম্ভ। বাংলাদেশের স্বাধীনতা আন্দোলনের অংশ হিসেবে পাকিস্তানের তৎকালীন সামরিক জান্তার বিরুদ্ধে প্রতিবাদ চলাকালে পাকিস্তানি সেনাবাহিনীর হাতে নিহত আসাদ নামের এক নিরস্ত্র যুবকের নামে এর নামকরণ করা হয়। জেনেভা ক্যাম্প মোহাম্মদপুরে " বিহারীদের " জন্য জেনেভা ক্যাম্পটি অবস্থিত । বিহারীরা মূলত ভারতের বিহার রাজ্য এবং অন্যান্য অংশ থেকে ১৯৪৭ সালের দেশভাগের সময় তৎকালীন পূর্ব পাকিস্তানে চলে এসেছিলেন। ১৯৭১ সালের মুক্তিযুদ্ধের সমাপ্তি থেকে বিহারীরা সেখানে বসবাস করে আসছে । শিক্ষা এই এলাকায় প্রচুর শিক্ষাপ্রতিষ্ঠান আছে। কিছু উল্লেখযোগ্য শিক্ষাপ্রতিষ্ঠান হল: সেন্ট যোসেফ উচ্চ মাধ্যমিক বিদ্যালয় দ্য পিপলস ইউনিভার্সিটি অব বাংলাদেশ বাংলাদেশ ইউনিভার্সিটি গ্রাফিক আর্টস ইন্সটিটিউট সরকারী শারীরিক শিক্ষা কলেজ সরকারি মোহাম্মদপুর মডেল স্কুল অ্যান্ড কলেজ ঢাকা রেসিডেনসিয়াল মডেল কলেজ ম্যানগ্রোভ (ইংলিশ মিডিয়াম) স্কুল মোহাম্মদপুর প্রিপারেটরি স্কুল এন্ড কলেজ মোহাম্মদপুর কেন্দ্রীয় কলেজ লালমাটিয়া মহিলা কলেজ মোহাম্মদপুর সরকারি উচ্চ বিদ্যালয় মোহাম্মদপুর সরকারি কলেজ ধানমন্ডি পাবলিক স্কুল এন্ড কলেজ ঢাকা প্রি ল্যাবরেটরী স্কুল সানফ্লাওয়ার ইন্টারন্যাশনাল স্কুল প্রতিভা আইডিয়াল ইনষ্টিটিউট মোহাম্মদপুর ল্যাবরেটরী হাই স্কুল ন্যাশনাল প্রি ক্যাডেট এন্ড হাই স্কুল জামিয়া রাহমানিয়া আরাবিয়া ঢাকা উদয়ন পাবলিক স্কুল ধানমন্ডি গভ: বয়েজ হাই স্কুল মোহাম্মদপুর উচ্চ বালিকা বিদ্যালয় জামিলা আইনুন আনন্দ উচ্চ বিদ্যালয় আলী হোসেন উচ্চ বালিকা বিদ্যালয় ঢাকা আইডিয়াল ক্যাডেট স্কুল উদ্দীপন বিদ্যালয় মোহাম্মদপুর মহিলা কলেজ জামিয়া ইসলামিয়া লালমাটিয়া কাদেরিয়া তৈয়্যবিয়া আলিয়া মাদ্রাসা নর্দান কলেজ ডেফোডিল ইন্টারন্যাশনাল কলেজ গাউছিয়া ইসলামিয়া ফাযিল (ডিগ্রী) মাদরাসা ড. এম. মিজানুর রহমান কলেজিয়েট স্কুল ড. এম. মিজানুর রহমান প্রফেশনাল কলেজ আল হেরা কলেজ ডিটারমাইন্ড মডেল স্কুল ঢাকা উদ্যান সরকারি কলেজ শ্যামলী টেক্সটাইল ইঞ্জিনিয়ারিং কলেজ উল্লেখ্যযোগ্য ব্যক্তি আনিস সিদ্দিকী সাদেক খান (রাজনীতিবিদ) আরফিন রুমি আনিস সিদ্দিকী আজিজ আহমেদ (জেনারেল) সাদি মহম্মদ (সঙ্গীত শিল্পী ) পরিবহন মোহাম্মদপুর বাস স্ট্যান্ড পুরো মোহাম্মদপুর, লালমাটিয়া এবং ধানমন্ডি এলাকার জনসাধারণের জন্য গণপরিবহন ব্যবস্থার একটা কেন্দ্র। এখান থেকে উত্তরে মিরপুর, পূর্বে গুলশান-বাড্ডা এবং দক্ষিণ পূর্বে মতিঝিল সহ বিভিন্ন রুটের বাস চলাচল করে থাকে। মোহাম্মদপুর থেকে মিরপুর-বিমানবন্দর অবধি যাওয়ার জন্যে প্রজাপতি পরিবহন ও পরিস্থান পরিবহন নামে দুটি বাস পরিবহন ব্যাবস্থা আছে। তথ্যসূত্র বহিঃসংযোগ বাংলাপিডিয়ায় মোহাম্মদপুর থানা